गाउँपालिकाले सबै विद्यालयलाई बालमैत्री विद्यालय घोषणा गरेको , सबै बालबालिकाको शतप्रतिशत जन्मदर्ता गराएको , सबै गर्भवती महिलाको अनिवार्य ४ पटकसम्म गर्भ परीक्षणदेखि शत प्रतिशत गर्भवती महिलाहरु अस्पताल तथा बर्थिङ्ग सेन्टरमा मात्र सुत्केरी हुँदै आएको , विद्यालयका लागि निर्धारण गरिएका ५ वटा सूचकहरु पूरा गरिएको , पालिकाभित्र बालश्रमिकहरु शुन्य रहेको , सबै बालबालिकाहरु विद्यालयको पहुँचमा पुगेको लगायत ९५ प्रतिशतभन्दा बढी सुचकहरु पूरा भएकोले नेपालका ४६ गाउँपालिकामध्ये बगनासकाली गाउँपालिका मुलुककै पहिलो बालमैत्री गाउँपालिका घोषणा गरिएको अध्यक्ष बस्यालले बताए ।